सोलंग घाटी
सोलंग घाटी (Solang Valley) भारत के हिमाचल प्रदेश राज्य के कुल्लू ज़िले में स्थित एक पर्वतीय घाटी है। यह कुल्लू घाटी से सटी एक शाखा है। सोलांग घाटी का नाम इसमें स्थित सोलांग गाँव पर पड़ा है और यह मनाली से 14 किमी पश्चिमोत्तर में रोहतांग दर्रे के मार्ग में स्थित है। यह पर्यटकों के लिए स्कीबाज़ी, पैराशूटिंग, पैराग्लाईडिंग और अन्य रोमांचक क्रिड़ाओं का केन्द्र बन गया है।